钦定古今图书集成/理学汇编/文学典/第115卷 > 叶宪祖
## 钦定古今图书集成/理学汇编/文学典/第115卷 > 叶宪祖

按《浙江通志》：“宪祖，字美度，馀姚人。万历乙未进士，入
为工部主事。逆奄建祠长安街，宪祖笑谓同官曰：‘此
天子走辟雍道也，土偶岂能起立乎’？逆奄闻之，大怒，
吾乃为郎所谐，削籍。崇祯间，累官至广西按察使。与
孙矿读书，矿文师法王槐野，宪祖师法弇州，两人各
自为家，而议论则水乳。宪祖长于填词，古淡本色，街”
谈巷语，亦化神奇。吴炳、袁令昭，词家名手，皆从其指，
授为弟子。